সাইমন জাকারিয়া

সাইমন জাকারিয়া (জন্ম ৩ ডিসেম্বর ১৯৭২) একজন বাংলাদেশি লোক সংস্কৃতি গবেষক এবং নাট্যকার যিনি বাংলা একাডেমির গবেষণা উপবিভাগের উপপরিচালক হিসেবে দায়িত্ব পালন করছেন। লোকাচার বিদ্যায় বিশেষ অবদানের জন্য ২০১৯ সালে তিনি বাংলা একাডেমি সাহিত্য পুরস্কার লাভ করেন। সাইমন ১৯৭২ সালের ৩ ডিসেম্বর কুষ্টিয়া জেলার কুমারখালী উপজেলার জুঙ্গলি গ্রামে মাতুলালয়ে জন্মগ্রহণ করেন। তার পৈতৃক নিবাস ঝিনাইদহ জেলার শৈলকূপা উপজেলার বসন্তপুর গ্রামে। তিনি জাতীয় বিশ্ববিদ্যালয়ের অধীন ঢাকা কলেজের বাংলা বিভাগ থেকে স্নাতক স্নাতকোত্তর ডিগ্রি লাভ করেন। পরে তিনি জাহাঙ্গীরনগর বিশ্ববিদ্যালয়ের নাটক ও নাট্যতত্ত্ব বিভাগ থেকে ‘বাংলাদেশের লোকায়ত রামায়ণের রাম সীতা চরিত্র’ শীর্ষক অভিসন্দর্ভ রচনার জন্য এমফিল এবং ‘বাংলাদেশের ঐতিহ্যবাহী নাট্য: বিষয় ও ভাষারীতি’ শীর্ষক অভিসন্দর্ভ রচনা করে ঢাকা বিশ্ববিদ্যালয় থেকে পিএইচডি ডিগ্রি লাভ করেন। সাইমন ২০০৫ সালে পাণ্ডুলিপি সম্পাদক হিসেবে বাংলা একাডেমির ফোকলোর উপবিভাগে যোগদান করেন। এছাড়া তিনি বাংলাদেশ এশিয়াটিক সোসাইটিতে গবেষণা সহকারী, বাংলাদেশ শিল্পকলা একাডেমি পরিচালিত ইউনেস্কোর ‘অ্যাকশন প্ল্যান ফর দা শেফগার্ডিং অব বাউল সংস’ প্রকল্পের প্রধান গবেষক এবং দৈনিক সমকাল পত্রিকার সহ-সম্পাদক হিসেবে কাজ করেন। ২০১১-২০১২ শিক্ষাবর্ষ থেকে তিনি যুক্তরাষ্ট্রের শিকাগো বিশ্ববিদ্যালয়ের ভিজিটিং স্কলার। সাইমন ২৬টি নাটক রচনা করেন যার মধ্যে বাংলাদেশের স্বাধীনতা যুদ্ধ ভিত্তিক ‘শুরু করি ভূমির নামে’ নাটকটি শিকাগো বিশ্ববিদ্যালয়ের দক্ষিণ এশিয়ার ভাষা ও সভ্যতা বিভাগের পাঠ্যক্রমে ২০১১-১২ শিক্ষাবর্ষে আন্তর্ভূক্ত করা হয়। ‘বোধিদ্রুম’ নামে তার আরো একটি নাটক কলকাতা বিশ্ববিদ্যালয়ের বাংলা বিভাগে স্নাতকোত্তর পর্যায়ে পাঠ্যক্রমে অন্তর্ভুক্ত। তার রচিত উল্লেখযোগ্য গ্রন্থসমূহের মধ্যে রয়েছে: শুরু করি ভূমির নামে নৈরামণি বোধিদ্রুম এ নিউ টেস্টামেন্ট অব রোমিও অ্যান্ড জুলিয়েট বিনোদিনী সীতার অগ্নিপরীক্ষা হলুদ পাতার গান ঋতুঅভিযান মহাকবির সমস্যা উত্তরলালনচরিত নাটকসংগ্রহ (২টি খণ্ড) দয়াল তোমার আসল নামটা কি অবণাগবণ : প্রাচীন বাংলা ভাষায় রচিত চর্যাপদের সমকালীন গীত রূপান্তর (কাব্যগ্রন্থ) আনন্দময়ীর আগমন (কাব্যগ্রন্থ) সদানন্দের সংসারে (কাব্যগ্রন্থ) কে তাহারে চিনতে পারে (উপন্যাস) কুলহারা কলঙ্কিনী (উপন্যাস) আকুল (উপন্যাস) প্রনমহি বঙ্গমাতা (৫টি খণ্ড), (মাওলা ব্রাদার্স, ২০০৪-২০১৫) প্রাচীন বাংলার বুদ্ধ নাটক, (বাংলা একাডেমি, ২০০৭) বাংলাদেশের লোক নাটক: বিষয় ও আঙ্গিক-বৈচিত্র্য, (বাংলা একাডেমি, ২০০৮) রবীন্দ্রনাথ:জনমানুষের কাছে, (মূর্ধন্য, ২০১০) ফোকলার ও লিখিতসাহিত্য: জারিগানের আসরে 'বিষাদ-সিন্ধু' আত্তীকরণ ও পরিবেশন পদ্ধতি (যৌথভাবে রচিত) (বাংলা একাডেমি, ২০১২) বাংলাদেশের লোকসংগীত, (ইছামতি প্রকাশনী, ২০১৩) বাংলাদেশের ঐতিহ্যবাহী বাদ্যযন্ত্র (যৌথভাবে রচিত), (বাংলাদেশ লোক ও কারুশিল্প ফাউন্ডেশন, ২০১৩) বাংলা সাহিত্যের অলিখিত ইতিহাস (যৌথভাবে রচিত), (অ্যাডর্ন পাবলিকেশন, ২০১০) প্রণমোহী বঙ্গমাতা:ইন্ডিজেনাস কালচারাল ফর্মস অব বাংলাদেশ, (নেমফিয়া, ২০১২) বোধিদ্রুম (নয়া উদ্যোগ, কলকাতা ২০১৬) সিটি অব মিররস:সংস অব লালন সাঁই, (অক্সফোর্ড বিশ্ববিদ্যালয় প্রেস, নিউ ইয়র্ক, ২০১৭) ট্রেডিশনাল মিউজিক্যাল ইন্সট্রুমেন্টস, (বাংলাদেশ জাতীয় জাদুঘর, ২০১৮) সাধক কবিদের রচনায় বঙ্গবন্ধুর জীবন ও রাজনীতি (বাংলা একাডেমি, ২০২০) কামাল চৌধুরী: স্বদেশের জল মাটি (বাংলা একাডেমি, ২০২১) বাংলাদেশের লোকশিল্পী তালিকা (ভাবনগর ফাউন্ডেশন ও অন্যধারা, ২০২০) পুথিকাব্য: বঙ্গবন্ধু ও মুক্তিযুদ্ধ (অন্যধারা, ২০২২) সাইমন তার কর্মজীবনে বেশ কিছু পুরস্কার ও সম্মাননায় ভূষিত হন যার মধ্যে উল্লেখযোগ্য হলো: প্রথম আলো বর্ষসেরা বই পুরস্কার (২০০৯) সিটি-আনন্দ আলো সাহিত্য পুরস্কার (২০১২) মধুসূদন একাডেমি পুরস্কার (২০১৮) বাংলা একাডেমি সাহিত্য পুরস্কার (২০১৯) কালি ও কলম তরুণ কবি ও লেখক পুরস্কার (২০০৮) লোকনাট্য গবেষক দুলাল পদক (২০২২) "বাংলা একাডেমি সাহিত্য পুরস্কার পাচ্ছেন যাঁরা"। সংগ্রহের তারিখ ২৩ জানুয়ারি ২০২০।  "The Norman Cutler Conference on South Asian Literature"। cosal.uchicago.edu। সংগ্রহের তারিখ ১৩ ফেব্রুয়ারি ২০২০।  "সময়ের স্বাক্ষর"। ভোরের কাগজ। সংগ্রহের তারিখ ১৩ ফেব্রুয়ারি ২০২০।  "সাইমন জাকারিয়া"। বিডিনিউজ২৪.কম (ইংরেজি ভাষায়)। ২৩ ফেব্রুয়ারি ২০১৫। ৩ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "সাইমন জাকারিয়ার নাটক 'সীতার অগ্নিপরীক্ষা ও মহাকবির সমস্যা'"। সংগ্রহের তারিখ ২৪ জানুয়ারি ২০২০। [স্থায়ীভাবে অকার্যকর সংযোগ] "লেখক-পাঠক-প্রকাশকদের পুনর্মিলনী"। প্রথম আলো। ২০২০-০২-১৩ তারিখে মূল থেকে আর্কাইভ করা। সংগ্রহের তারিখ ১৩ ফেব্রুয়ারি ২০২০।  "সিটি-আনন্দ আলো সাহিত্য পুরস্কার পেলেন আট লেখক"। কালের কণ্ঠ। সংগ্রহের তারিখ ১৩ ফেব্রুয়ারি ২০২০।  "মধুসূদন একাডেমি পুরস্কার পাচ্ছেন ড.সাইমন জাকারিয়া"। কালের কণ্ঠ। সংগ্রহের তারিখ ১৩ ফেব্রুয়ারি ২০২০।  "বাংলা-একাডেমি-সাহিত্য-পুরস্কার-২০১৯-ঘোষণা"। সংগ্রহের তারিখ ২৩ জানুয়ারি ২০২০।  উইকিমিডিয়া কমন্সে সাইমন জাকারিয়া সংক্রান্ত মিডিয়া রয়েছে।